
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	10 mai 2010

	Nr.
	27/508


R A P O R T

asupra proiectului de Lege pentru modificarea şi completarea Legii nr.17/2000 privind asistenţa socială a persoanelor vârstnice

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PLx 453 din 28 septembrie 2009, cu dezbaterea pe fond în procedură obişnuită, a proiectului de Lege pentru modificarea şi completarea Legii nr.17/2000 privind asistenţa socială a persoanelor vârstnice.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.372/21.04.2009)

· avizul favorabil al Comisiei pentru buget, finanţe şi bănci (nr.22/509/23.12.2009)

· avizul negativ al Comisiei juridice, de disciplină şi imunităţi (nr.31/867/14.10.2009)

· avizul favorabil al Comisiei pentru sănătate şi familie (nr.28/218/14.10.2009)

· avizul favorabil al Comisiei pentru administraţie publică, amenajarea teritoriului şi echilibru ecologic (nr.26/682/15.10.2009)

· punctul de vedere negativ al Guvernului (nr.1464/16.06.2009).

Proiectul de lege are ca obiect de reglementare modificarea şi completarea Legii nr.17/2000 privind asistenţa socială a persoanelor vârstnice, republicată, cu modificările şi completările ulterioare, în scopul asigurării angajării, de către consiliile locale, de personal de îngrijire la domiciliu a persoanelor vârstnice, precum şi stabilirea nivelului de salarizare pentru acest personal şi a surselor de finanţare a acestor salarii.
Comisia propune Plenului Camerei Deputaţilor aprobarea proiectului de lege care, prin noile modificări încurajează furnizarea serviciilor de îngrijire la domiciliu într-un cadru profesional, stabilind astfel obligaţia ce revine  consiliilor locale de a angaja personal de îngrijire la domiciliu a persoanelor vârstnice, precum şi un nivel de salarizare  pentru îngrijitorul la domiciliu, reglementând inclusiv sursele de finanţare a acestor salarii în sensul alocării lor în proporţii egale atât de la bugetele locale cat şi de la bugetul de stat.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 4 mai 2010 au participat, în conformitate cu prevederile art.55 din Regulamentul Camerei Deputaţilor, republicat:

· d-l Mihai Şeitan – ministru, Ministerul Muncii, Familiei şi Protecţiei Sociale
· d-na Mariana Nedelcu – Secretar de Stat, Ministerul Muncii, Familiei şi Protecţiei Sociale 
· d-na Carmen Manu – director, Ministerul Muncii, Familiei şi Protecţiei Sociale 
· d-na Ioana Hanganu-Cucu – consilier, Ministerul Finanţelor Publice.
La lucrările comisiei au fost prezenţi 19 deputaţi, din totalul de 19 membri ai comisiei.

Raportul comisiei a fost adoptat cu 9 voturi pentru, 6 voturi împotrivă şi o abţinere.

Proiectul de lege a fost adoptat de Senat în şedinţa din 23 septembrie 2009.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În urma dezbaterilor, Comisia propune admiterea cu modificări a proiectului de lege, după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază 

(Legea nr.17/2000)


	Text adoptat de Senat
	Text propus de Comisie

(autorul amendamentului)
	Motivarea

amendamentelor propuse

	1.
	
	Titlul legii

Lege pentru modificarea şi completarea Legii nr.17/2000 privind asistenţa socială a persoanelor vârstnice


	nemodificat
	

	2.
	
	Articol unic. - Legea nr.17/2000 privind asistenţa socială a persoanelor vârstnice, republicată în Monitorul Oficial al României, Partea I, nr.157 din 6 martie 2007, cu modificările şi completările ulterioare, se modifică şi se completează după cum urmează:


	Art.I. - Legea nr.17/2000 privind asistenţa socială a persoanelor vârstnice, republicată în Monitorul Oficial al României, Partea I, nr.157 din 6 martie 2007, cu modificările şi completările ulterioare, se modifică şi se completează după cum urmează:
	Pentru respectarea normelor de tehnică legislativă având în vedere amedamentele propuse în prezentul raport.

	3.
	Art.13. - (1) Pentru asigurarea îngrijirii la domiciliu a persoanei vârstnice aflate în situaţia de dependenţă sociomedicală, stabilită potrivit grilei naţionale de evaluare a nevoilor persoanelor vârstnice, consiliile locale pot angaja personal de îngrijire prin plata cu ora, fracţiuni de normă sau normă întreagă, în funcţie de perioada de îngrijire necesară a se acorda. 


	1. La articolul 13, alineatul (1) va avea urmatorul cuprins:
“Art.13. - (1) Pentru asigurarea îngrijirii la domiciliu a persoanei vârstnice aflate în situaţia de dependenţă sociomedicală, stabilită potrivit grilei naţionale de evaluare a nevoilor persoanelor vârstnice, consiliile locale  angajează personal de îngrijire prin plata cu ora, fracţiuni de normă sau normă întreagă, în funcţie de perioada de îngrijire necesară a se acorda.”


	1. La articolul 13, alineatul (1) se modifică şi va avea urmatorul cuprins:

Nemodificat 

	Pentru respectarea normelor de tehnică legislativă 

	4.
	Art.21, alin.(1) lit.c)

Art.21. - (1) De la bugetul de stat se alocă fonduri pentru: 
................................................. 
c) completarea veniturilor extrabugetare ale căminelor prevăzute la art. 18, atunci când resursele bugetelor locale devin insuficiente; 


.................................................
	2. La articolul 21, dupa litera c) a alineatului (1) se introduce o nouă literă, litera c1), cu următorul cuprins:

“c1) finanţarea a 50% din cheltuielile necesare pentru îngrijirea la domiciliu, în condiţiile art.13;”
	2. nemodificat 

“c1) finanţarea a 50% din cheltuielile necesare pentru îngrijirea la domiciliu, în condiţiile prevăzute la art.13;”

	Pentru respectarea normelor de tehnică legislativă.

	5.
	Art.21, alin.(2) lit.c) 
..................................................

(2) De la bugetul local se alocă fonduri pentru:
.................................................


c) finanţarea cheltuielilor pentru organizarea şi funcţionarea serviciilor comunitare de asistenţă socială, precum şi pentru îngrijirea la domiciliu în condiţiile art.13; 

.................................................. 


	3. La articolul 21, litera c) a alineatului (2) va avea următorul cuprins:
“c) finanţarea cheltuielilor pentru organizarea şi funcţionarea serviciilor comunitare de asistenţă socială, precum şi a 50% din cheltuielile necesare pentru îngrijirea la domiciliu, în condiţiile art.13:”
	3. La articolul 21, litera c) a alineatului (2) se modifică şi va avea următorul cuprins:

“c) finanţarea cheltuielilor pentru organizarea şi funcţionarea serviciilor comunitare de asistenţă socială, precum şi a 50% din cheltuielile necesare pentru îngrijirea la domiciliu, în condiţiile prevăzute la art.13:”

	Pentru respectarea normelor de tehnică legislativă.



	6.
	__
	__
	Art.II. – Prezenta lege intră în vigoare la data de 1 ianuarie 2011.

Autor: d-l deputat Victor Paul Dobre

	Pentru identificarea surselor de finanţare, în vederea includerii sumelor necesare aplicării legii în bugetul de stat pe anul 2011.



II. Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1
	Art. 13. - (1) Pentru asigurarea îngrijirii la domiciliu a persoanei vârstnice aflate în situaţia de dependenţă sociomedicală, stabilită potrivit grilei naţionale de evaluare a nevoilor persoanelor vârstnice, consiliile locale pot angaja personal de îngrijire prin plata cu ora, fracţiuni de normă sau normă întreagă, în funcţie de perioada de îngrijire necesară a se acorda. 


	Domnii deputaţi Farago Petru, Korodi Attila şi Antal Istvan propun reformularea textului alin.(1) al art.13 după cum urmează:

“Art.13. - (1) Pentru asigurarea îngrijirii la domiciliu a persoanei vârstnice aflate în situaţia de dependenţă socio-medicală, stabilită potrivit grileii naţionale de evaluare a nevoilor persoanelor vârstnice, consiliile locale  angajează personal de îngrijire prin plata cu ora, fracţiuni de normă sau normă întreagă, în funcţie de perioada de îngrijire necesară a se acorda sau finanţează activităţi de îngrijire la domiciliu furnizate de către asociaţii sau fundaţii române cu personalitate juridică, precum şi a unităţilor de cult recunoscute în România.”


	Argumente pentru respingere:

Art.12 din legea de bază detaliază  modul de organizare a serviciile comunitare asigurate persoanelor vârstnice. 
	Camera Deputaţilor


Comisia propune aprobarea proiectului de lege în forma propusă în raport, cu 9 voturi pentru, 6 voturi împotrivă şi  o abţinere.

PREŞEDINTE,






SECRETAR,





Victor Paul Dobre





Kerekes Károly 

Şef serviciu, 

Consilier parlamentar Elena Mesaroş
Întocmit,

Expert parlamentar Adriana Emilia Breazu

